Conveni de col·laboració entre el Museu Diocesà i Comarcal de Solsona i l’Ajuntament de Solsona – Biblioteca Carles Morató per al foment de la lectura i la cultura al Solsonès 

Solsona, __________________ de 2017

Reunits

D’una banda, Lluís Prat i Sabata, director del Museu Diocesà i Comarcal de Solsona (en endavant, el MDCS), actuant en el seu nom i representació, amb domicili a la plaça de Palau, 1, de la ciutat de Solsona.

I de l’altra, David Rodríguez i González, alcalde i president de l’Ajuntament de Solsona (en endavant, l’Ajuntament) actuant en el seu nom i representació, amb domicili al carrer del Castell, 20, de la ciutat de Solsona.

Les parts es reconeixen mútuament, en la qualitat en què intervenen, la capacitat d’obrar necessària per atorgar aquest conveni i, a aquest efecte,

Manifesten

I) El MDCS, en l’exercici de la seva activitat habitual, edita un seguit de publicacions en el decurs de l’any.

II) Les publicacions corresponen a la difusió d’activitats realitzades pel Museu, entitat que guarda, conserva i exposa i difon el patrimoni de l’àmbit geogràfic de la diòcesi de Solsona.

III) L’Ajuntament és titular de la Biblioteca Carles Morató (en endavant, la Biblioteca), integrada al Sistema de Lectura Pública de Catalunya (SLPC). 

IV) El MDCS està interessat en la donació a la Biblioteca de de les publicacions de les quals és editor, a la qual cosa l'Ajuntament de Solsona palesa la seva conformitat. 

Per tot això, les parts acorden formalitzar aquest conveni de col·laboració, que es regirà pels següents

Acords

1. Aquest conveni té per objecte la col·laboració entre el MDCS i l’Ajuntament, a través de la Biblioteca, en relació a les publicacions editades pel MDCS.

2. A partir de la signatura d’aquest conveni, el MDCS farà donació de dos exemplars d’aquelles publicacions de les quals sigui editor.

3. L'Ajuntament, a través de la Biblioteca, es fa responsable de totes les publicacions objecte de donació i s'obliga a inventariar-los, a conservar-los i a col·locar-los en el lloc que consideri més adient, per tal que puguin ser consultats i llegits pels usuaris d'aquesta Biblioteca.

I perquè consti, i en prova de conformitat, les parts signen el present document, per duplicat i a un sol efecte, a la ciutat i en la data esmentades al principi.

